Ungbarnið sem fannst grafið lifandi í leirpott í Indlandi síðastliðinn október hefur nú náð sér að fullu en þetta kemur fram í frétt BBC um málið . Barnið hafði verið grafið í um eins metra dýpt og fannst fyrir tilviljun þegar annar maður var að grafa sína eigin dóttur . Að sögn Ravi Khanna , læknisins sem hefur séð um stúlkubarnið frá því í október , hefur hún nú þyngst og andar eðlilega en hún var í lífshættu þegar hún var færð á spítala . Þá var talið að hún hafi einungis verið um þrjátíu vikna gömul þegar hún fannst og var aðeins um kíló að þyngd . Nú er hún aftur á móti um 2,5 kíló og virðist vera heilbrigð að öllu leyti . Að sögn Ravi Khanna , læknisins sem hefur séð um stúlkubarnið frá því í október , hefur hún nú þyngst og andar eðlilega en hún var í lífshættu þegar hún var færð á spítala . Þá var talið að hún hafi einungis verið um þrjátíu vikna gömul þegar hún fannst og var aðeins um kíló að þyngd . Nú er hún aftur á móti um 2,5 kíló og virðist vera heilbrigð að öllu leyti . Höfðuðu sakamál gegn „ óþekktum aðilum “ Hversu lengi stúlkan var grafinn í pottinum er ekki vitað en Khanna sagði í samtali við BBC að hann teldi að stelpan hafi verið í leirkerinu í þrjá til fjóra daga . Aðrir sérfræðingar telja þó að hún hafi einungis verið grafin í nokkra klukkutíma . Læknirinn Ravi Khanna með stúlkubarninu . Eftir að stúlkan fannst höfðaði lögreglan í Indlandi sakamál gegn „ óþekktum aðilum “ og hófu leit að foreldrum barnsins . Í samtali við blaðamenn eftir að barnið fannst sagði Abhinandan Singh , embættismaður lögreglu , að barnið hafi líklegast verið grafið með samþykki foreldranna . Foreldrar barnsins hafa enn sem komið er ekki gefið sig fram til lögreglu en málið hefur vakið mikla athygli í Indlandi . Þrátt fyrir að lögregla hafi ekki gefið út neinar mögulegar ástæður fyrir því að barnið var grafið þá er kynjahlutfall í Indlandi meðal því versta í heiminum og er litið á stúlkubörn sem fjárhagslega byrði .